jkorsvik/nowiki_second_scrape_merged huggingface dataset:
First Circle

First Circle er jazzgruppen på Pat Metheny Groups fjerde studioalbum fra 1984. Kvintetten på albumet består av gitarist Pat Metheny, pianist Lyle Mays, bassisten Steve Rodby, trommeslager Paul Wertico og «alt-mulig-mann» Pedro Aznar hovedsakelig på vokal.  Platen er spilt inn på Power Station i New York, USA i februar 1984. Kvintetten har tidligere jobbet sammen på albumet The Windup, men gruppen ble offisielt bestående av disse fem da First Circle ble utgitt. Paul Wertico var nå helt ny i gruppen, og han ble værende gruppens trommeslager i 18 år. Dette var det siste albumet Metheny ga ut sammen med plateselskapet ECM, før han gikk over til Geffen Records. I Geffen Records fikk han større suksess med Letter from Home og Still Life (Talking) enn han fikk med ECM. Metheny var allerede blitt en anerkjent Grammyvinner, og med First Circle tar han med seg enda en pris for beste vokalfremførelse.Albumet inneholder åtte spor og starter med «Forward March», som høres ut som et skoleorkester som er lettere ustemt. Ellers bærer musikken preg av Methenys forkjærlighet for brasilliansk musikk, og hans argentinske partner Pedro Aznar gir albumet en ekstra søramerikansk «sound».


== Sporliste ==

«If I Could» er laget til minne om Wes Montgomery.
«Tell It All» er basert på en jam mellom Pat Metheny og Paul Wertico.


== Besetning ==
Metheny, Mays, Rodby og Wertico begynte deres samarbeid med dette albumet, og de fire ble de mest kjente som den faste gruppens medlemmer ettersom de samarbeidet i 18 år før Paul Wertico forlot gruppen i 2001.
Lyle Mays- Orgel, Synthesizer, Piano, Trompet, Synclavier, Bjeller, Keyboard
Steve Rodby – Bass, Akustisk bassgitar, Trommer
Paul Wertico – Cymbaler, Trommer (Skarptromme), Trommer
Pedro Aznar - Akustisk gitar, Vokal, Plystring, Fløyte, Nylongitar, Bjeller, Perkusjon, Forfatter av sangtekstene
Pat Metheny - Synthesizer, Akustisk gitar, Elektrisk gitar, Sitar, Synclavier, Elektrisk sitar, Gitar Synth


== Priser og nominasjoner ==


== Se også ==
Pat Methenys diskografi


== Referanser ==


== Eksterne lenker ==
(en) First Circle på Discogs 
(en) First Circle på MusicBrainz 
(en) First Circle på AllMusic 
Pat Metheny Groups offisielle hjemmeside
Ullvier

Ullvier (latin: Salix lanata) er en liten busk av pilefamilien (vierfamilien) av maksimalt 1,5 meters lengde, men karakteristisk krypende. Arten vokser hos oss i høyden fra Telemark og nordover. Den foretrekker fuktig og kalkholdig sand- eller torvjord, grusjord, strender, myr, vierkratt, kildedrag og veikanter. Under arten hører varianten kjertelvier og flere hybrider.

Ullvier er en busk på normalt 80-150 cm meters lengde, og er krypende eller vifteformet. Årskvistene er tett ullhårete og grove, unge skudd og underbark er grønngul, mens eldre bark er lysbrun. og mindre håret. Bladene er mellomgrønne eller grågrønne øverst og hvitgrønne eller grønngrå under. De er helrandet runde med spiss ytterst og avrunding innerst. Bladskaftene er 5-25 mm lange og lodne, og bladene er 3-10 cm lange. Bladet er loddent og har under en tydelig gulgrønn midtnerve og uthevede gulgrønne, 8-12 nervepar. Bladranden er brettet ned litt, og er over hele bladets lengde litt bølget, men ikke ujevn. Bladspissen er brettet litt nedover. Bladet har under om lag 4-7 blåaktige par av sidenerver fra midtnerven. Arten har øreblad som er brede og står på ørebladskaft som er omtrent så lange som selve ørebladet. Blomstring i mai-juni, før løvspretten. 
Raklene er 1-3 cm lange og står på 1-3 mm lange gul-lodne skaft som har etpar-tre små blader. Raklene er svart-brune øverst og avrundet gule ellers, og er ullhårete. Den knapt hårete, gulgrønne kapselen er 6-9 mm lang, og har lang griffel og lange arr.


== Utbredelse ==
Ullvier vokser i Nord-Europa og er i Norden utbredt nordover fra Telemark og Härjedalen, i Finland kun i nord. Den vokser også på hele Island og Færøyene.  Den er en typisk skogs- og fjellart og trives i høyden, bare i Nord-Norge går den ned til kysten. 


=== Varianter og hybrider ===
Ullvier har mange varianter og hybrider. De viktigste er:

Kjertelvier (Salix lanata var. glandulosa) – høyde 1-3 m, sjelden på sump- og kalkjord, elvebredder, fukteng, løvskog og grøfter, lik ullvier, men har langt smalere blad som er mindre hårete, svakt sagtannet bladrand med karakteristiske ørsmå gule kjertler, øreblad skjevt hjerteformede, sjelden i fjellet på Nordvestlandet og langs hele Finnmarkskysten.
Hybrid Ullvier-musøre (Salix lanata x herbacea)
Hybrid Ullvier-blekvier (Salix lanata x hastata)


== Kilder ==
Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.


== Eksterne lenker ==
(en) Ullvier i Encyclopedia of Life 
(en) Ullvier i Global Biodiversity Information Facility 
(no) Ullvier hos Artsdatabanken 
(sv) Ullvier hos Dyntaxa 
(en) Ullvier hos ITIS 
(en) Ullvier hos NCBI 
(en) Ullvier hos The International Plant Names Index 
(en) Ullvier hos Tropicos 
(en) Kategori:Salix lanata – bilder, video eller lyd på Wikimedia Commons 
(en) Salix lanata – galleri av bilder, video eller lyd på Wikimedia Commons 
Salix lanata – detaljert informasjon på Wikispecies
Alfonso Ribeiro

Alfonso Lincoln Ribeiro (født 21. september 1971 i New York City i New York) er en amerikansk skuespiller, sanger og danser. Han er best kjent for rollene sine som Carlton Banks fra TV-sitcomen The Fresh Prince of Bel-Air og fra TV-serien Silver Spoons. Han er nå programleder for America's Funniest Home Videos siden 2015, da han tok over for Tom Bergeron etter 14 år.


== Referanser ==


== Eksterne lenker ==
(en) Alfonso Ribeiro – kategori av bilder, video eller lyd på Commons 
(en) Alfonso Ribeiro på Internet Movie Database 
(fr) Alfonso Ribeiro på Allociné 
(en) Alfonso Ribeiro på AllMovie 
(en) Alfonso Ribeiro hos The Movie Database 
(en) Alfonso Ribeiro hos Internet Broadway Database 
(en) Alfonso Ribeiro hos Behind The Voice Actors 
Alfonso Ribeiro på Twitter 
Alfonso Ribeiro på Facebook 
Alfonso Ribeiro på Instagram 
Alfonso Ribeiro på TikTok
Aristide Compagnoni

Aristide Compagnoni (født 1910, død 1995) var en italiensk langrennsløper som konkurrerte på 1930- og 1940-tallet.
Compagnoni ble født i Santa Caterina Valfurva, og var Severino og Ottavio Compagnonis bror. Han vant to bronsemedaljer under Ski-VM i 1937 og 1939, i grenen 4 x 10 km stafett.
Han vant Trofeo Mezzalama, en konkurranse med alpinklatring kombinert med ski, i 1938 sammen med brødrene Severino og Silvo Confortola, og deltok i forsøket med militærpatrulje (forgjengeren for skiskyting) under Vinter-OL i 1948, da han hadde den militære rangen Sergente.


== Referanser ==


== Eksterne lenker ==
(de) Resultater for verdensmesterskapet
(it) Intervju med Silvio Confortola
Fawzi al-Mulki

Fawzi El-Mulki (arabisk: فوزي الملقي‎; født 1910, død 1962) var en jordansk diplomat og politiker. 
Mens han var ambassadør i Storbritannia på begynnelsen av 1950-tallet ble han venn med King Hussein, som studerte der. I 1953 utpekte Hussein al-Mulke til statsminister i Jordan. Han ble avsatt i 1954 etter at hans liberale politikk skapte opprør i hele landet.
Harduf

Harduf (hebraisk הַרְדּוּף, dvs. oleander) er en antroposofisk kibbutz i Israel. Den ligger i nedre Galilea, og hadde 431 innbyggere i 2006.
Kibbutzen ble etablert av  Jesaiah Ben-Aharon og andre israelske antroposofer i 1982, og oppkalt etter oleanderplanten som vokser i egnen.


== Eksterne lenker ==
Harduf kibbutz
Tshuapa (provins)

Tshuapa er en provins i Den demokratiske republikken Kongo. Før konstitusjonen av 2006 var Tshuapa en del av provinsen Équateur. Hovedstad i Tshuapa er byen Boende. Provinsen ligger ved elven Kongo i den nordvestlige delen av landet.


== Territorier ==
Befale
Boende
Bokungo
Djolu
Ikela
Monkoto


== Referanser ==
Another Return to Church Hill

Another Return to Church Hill er debutalbumet til den norske power metal-bandet Artch.
Designet på forsiden av omslaget er av Alain Balencourt.


== Sporliste ==
«Conversio Prelude» 	01:02
«Another Return to Church Hill» 05:28
«Power to the Man» 03:56
«Loaded» 04:08
«Where I go» 05:58
«Metal Life» 05:05
«The Promised Land» 03:42
«Shoot to Kill» 04:54
«Living in the Past» 	04:26
«Reincarnation» 04:09
Liberchies

Liberchies er en liten by i den belgiske kommunen Pont-à-Celles, nord i provinsen Hainaut, som grenser til Frankrike og tilhører den franske del av Belgia. Byen, som ligger ca. 15 km nord for Charleroi, 50 km sør for Brussel og 5 km øst for Pont-à-Celles, ligger om lag 140 meter over havet og har vel 900 innbyggere. Liberchies ligger øst for A54/E420. 
Byen er fødeby for jazzgitaristen Django Reinhardt. Selv om han reiste tidlig fra stedet, arrangeres i mai hvert år en Django Reinhardt jazzfestival her. 


== Historie ==
Den ligger langs den tidligere romerske veien fra Bavay til Tongeren. I Liberchies ble det oppdaget en vicus, Geminiacum, like ved sentrum av dagens by, noe som har gjort at det er blitt opprettet et arkeologisk sentrum her. Arkeologisk er stedet blitt særlig kjent for at det i 1970 ble funnet 368 romerske gullmynter der. Geminiacum spilte som utpost en viktig rolle i romernes forsvar mot germanerne, og i nærområdet til leiren kom det etter hvert en landsby.
Liberchies var en uavhengig by fra 1795 til 1964, da den ble slått sammen med Luttre. I 1976 ble Luttre og fire andre byer (Obaix, Buzet, Thimeon og Viesville) slått sammen med Pont-à-Celles. 


== Permanent utstilling ==
Det er laget en permanent utstilling av Geminiacum i Liberchies. Utstillingen har også et rom viet 
Django Reinhardt, som ble født i byen i 1910. Den viser høydepunkter i hans liv og hans innflytelse på moderne musikk, men setter også søkelyset på situasjonen for de reisende.


== Eksterne lenker ==
Django Reinhardt jazzfestival
Pays de Geminiacum
Folkets parti

Denne artikkelen omhandler et norsk politisk parti. For det seychelliske politiske partiet med samme navn, se Folkets parti (Seychellene).Folkets parti tidligere Folkeaksjonen nei til mer bompenger og Folkets parti FNB er et norsk politisk parti.


== Historikk ==
Partiet ble stiftet i 12. desember 2014 i Stavanger. Grunnlegger var Frode Myrhol, som har ledet FNB siden og var førstekandidat for partiet ved kommunevalget i Stavanger i 2015.FNB startet som en folkeaksjon på Nord-Jæren mot den nye bompengeringen/bypakken som ble foreslått og vedtatt innføres på Nord-Jæren høsten 2014. Etter at den nye bypakken ble vedtatt i fylkestinget i Rogaland i desember 2014, ble det startet et nytt politisk parti med samme navn. Partiet stilte til valg i Stavanger i 2015 og fikk tre representanter i Stavanger bystyre.Partiet samlet underskrifter for å bli registrert som politisk parti på nasjonalt nivå våren 2018. FNB ble innlemmet i Partiregisteret i august 2018 og fikk dermed status som et nasjonalt parti.
Partiet stilte til kommunevalget i Stavanger, Sandnes, Sola, Klepp, Bergen, Askøy, Alver, Øygarden, Skien, Porsgrunn og Oslo i september 2019, i tillegg til fylkestingsvalget i Rogaland, Vestland, Viken og Vestfold/Telemark. I mai 2019 ble FNB målt til å være det største partiet i Bergen, med en oppslutning på 25,4 prosent.


== Program og ideologi ==
Partiet har hatt som mål å samle motstanden mot bompenger i de største norske byene i en organisasjon. I det arbeidet var det viktig å få med Bergen, samt flere andre kommuner og fylker.
Hovedsaken til FNB er å få fjernet bompenger som finansieringsmetode for utbygging av infrastruktur. Partiet mener dette er en statlig oppgave og at prosjekter må finansieres over statsbudsjettet. Partiets hovedbudskap er at bompenger er en usosial og tilfeldig skattlegging av befolkningen og at det strider mot modellen det norske velferdssamfunnet er bygget opp rundt. Folkets Parti FNB er også imot veiprising, eiendomsskatt og vindmøller på land.


== Navn ==
I 2022 byttet partiet navn, og er nå registrert i Brønnøysundregistrene under navnet Folkets parti FNB. Partiets tidligere navn var Folkeaksjonen nei til mer bompenger, forkortet FNB. Bakgrunnen for navnebyttet var at partiet ikke ønsket å bli sett på som et énsaksparti.


== Valgresultater ==
Ved kommunestyrevalget i 2019 stilte partiet lister i 11 kommuner og fikk til sammen 65 300 stemmer og 51 kommunestyrerepresentanter:

Ved fylkestingsvalget i 2019 stilte partiet lister i fire fylker og fikk til sammen 64 558 stemmer og 13 fylkestingsrepresentanter:

Ved stortingsvalget 2021 fikk partiet 3 435 stemmer nasjonalt (0,1%).


== Referanser ==


== Eksterne lenker ==
(no) Offisielt nettsted 
Folkets parti på Twitter 
Folkets parti på Facebook
Shinshinto

Shinshinto var et japansk politisk parti, som eksisterte fra 1994 til 1998. 
Partiet ble grunnlagt i desember 1994 av tidligere statsminister Toshiki Kaifu ved sammenslutning av flere mindre partier og ble av den grunn ideologisk sprikende. Partiet rommet både moderate sosialister, liberale og konservative. Det gikk med i koalisjonsregjeringen til statsminister Morihiro Hosokawa. Partiet ble fra 1995 og inntil det gikk i oppløsning i 1998 ledet av Ichirō Ozawa. 
Shinshinto ble splittet i mindre partier. Flere av disse gikk i sin tur inn i Det demokratiske parti.
For the Sake of Mankind

For the Sake of Mankind er et studioalbum fra det norske power metal-bandet Artch.
Albumet er bandets andre studioalbum, og ble utgitt først i 1991, og på nytt som dobbelt-CD i 2001.


== Sporliste ==
Originalutgivelse«When Angels Cry»	05:30
«Appologia»	04:42
«Burn Down The Bridges»	05:07
«Paradox» 05:12
«To Whom It May Concern»	04:19
«Titanic»	04:40
«Confrontation»	04:11
«Turn The Tables»	04:59
«To Be Or Not To Be»	03:15
«Batteries Not Included»	04:04
«Razamanaz» (Nazareth coverlåt)	04:06Disk 2 (gjenutgivelse 2001)«Daredevil» 4:28
«Jezebel» 4:05
«Burn Down The Bridges» 4:38 *
«Dog On The Run» 5:13 *
«Turn The Tables» 5:27 *
«Paradox» 5:28 *
«Sirens» 3:53 *
«Don't Look Back» 3:23 *
«Batteries Not Included» 4:04 ** – fra demoen Time Waits For No One


== Personell ==
Eirikur Hauksson (Eric Hawk) – vokal
Cato André Olsen (Cat Andrew) – gitar
Geir Nilssen (Gill Niel) – gitar
Bernt Jansen (Brent Jansen) – bassgitar
Gudmund Bolsgård – trommer


== Eksterne lenker ==
(en) For the Sake of Mankind på Discogs 
(en) For the Sake of Mankind på MusicBrainz
Kurt Oppelt

Kurt Oppelt (født 18. mars 1932 i Wien, død 16. september 2015 i Orlando) var en østerriksk kunstløper som deltok i de olympiske vinterleker 1952 i Oslo og 1956 i Cortina d'Ampezzo.
Oppelt ble olympisk mester i kunstløp under Vinter-OL 1956 i Cortina d'Ampezzo. Sammen med Sissy Schwarz vant han konkurransen i parløp foran Frances Dafoe / Norris Bowden fra Canada og Marianna Nagy / László Nagy fra Ungarn.
Oppelt ble verdensmester i kunstløp i 1956 i parløp sammen med Sissy Schwarz.


== OL-medaljer ==
1956  Cortina d'Ampezzo -  Gull i kunstløp, parløp  Østerrike


== VM-medaljer ==
VM 1956 –  Gull i kunstløp, parløp
VM 1955 –  Sølv i kunstløp, parløp
VM 1954 –  Bronse  i kunstløp, parløp


== Referanser ==


== Eksterne lenker ==
(de) Kurt Oppelt – Munzinger Sportsarchiv 
(en) Kurt Oppelt – Olympedia 
(en) Kurt Oppelt – Sports-Reference (OL-resultater – arkivert)
Sissy Schwarz

Elisabeth «Sissy» Schwarz (født 19. mai 1936 i Wien) var en østerriksk kunstløper som deltok i de olympiske vinterleker 1952 i Oslo og 1956 i Cortina d'Ampezzo.
Schwarz ble olympisk mester i kunstløp under Vinter-OL 1956 i Cortina d'Ampezzo. Sammen med Kurt Oppelt vant han konkurransen i parløp foran Frances Dafoe / Norris Bowden fra Canada og Marianna Nagy / László Nagy fra Ungarn.
Schwarz ble verdensmester i kunstløp i 1956 i parløp sammen med Kurt Oppelt.


== OL-medaljer ==
1956  Cortina d'Ampezzo -  Gull i kunstløp, parløp  Østerrike


== VM-medaljer ==
VM 1956 –  Gull i kunstløp, parløp
VM 1955 –  Sølv i kunstløp, parløp
VM 1954 –  Bronse  i kunstløp, parløp


== Eksterne lenker ==
(en) Elisabeth Schwarz – Olympedia 
(en) Elisabeth Schwarz – Sports-Reference (OL-resultater – arkivert)
Frances Dafoe

Frances Dafoe (født 17. desember 1929 i Toronto, død 23. september 2016 samme sted) var en canadisk kunstløper som deltok i de olympiske vinterleker 1952 i Oslo og 1956 i Cortina d'Ampezzo.
Dafoe vant en olympisk sølvmedalje i kunstløp under Vinter-OL 1956 i Cortina d'Ampezzo. Sammen med Norris Bowden kom hun på andreplass i parløp, bak Elisabeth Schwarz / Kurt Oppelt fra Østerrike.
Dafoe ble verdensmester i kunstløp to ganger, 1954 og 1955 begge i parløp sammen med Norris Bowden.
I 1991 ble hun tildelt Order of Canada.


== OL-medaljer ==
1956  Cortina d'Ampezzo -  Sølv i kunstløp, parløp  Canada


== VM-medaljer ==
VM 1954 –  Gull i kunstløp, parløp
VM 1955 –  Gull i kunstløp, parløp
VM 1953 –  Sølv i kunstløp, parløp
VM 1956 –  Sølv i kunstløp, parløp


== Referanser ==


== Eksterne lenker ==
(en) Frances Dafoe – Olympedia 
(en) Frances Dafoe – Sports-Reference (OL-resultater – arkivert) 
(en) Frances Dafoe – Canada Sports Hall of Fame
Japans sosialistparti

Japans sosialistparti (japansk: Nihon Shakai-tō) var et japansk politisk parti etablert i 1945. Det var det viktigste opposisjonspartiet i tiden fra 1955, da Japans liberaldemokratiske parti dominerte og satt med regjeringsmakten kontinuerlig fram til 1993. 
Partiet ble Japans største i valget i 1947 og dannet i mai samme år regjering sammen med to andre partier under ledelse av partiets egen leder Tetsu Katayama. Regjeringen satt til mars 1948, da både regjeringen og partiet ble splittet som følge av stridigheter mellom radikale og moderate fraksjoner i sosialistpartiet. Sosialistpartiet ble gjenforent i 1955. 
Partiet oppnådde sitt beste valgresultat i 1958, da det vant 33 prosent av stemmene ved valget til underhuset. Utover 1960-tallet opplevde partiet igjen splitteser og oppslutningen i valg sank. Japans sosialistparti var likevel stadig det ledende opposisjonspartiet. Det hadde nære forbindelser til fagbevegelsen, særlig fagforbund i offentlig sektor.
I august 1993 gikk Japans sosialistparti med i koalisjonsregjeringen til statsminister Morihiro Hosokawa. I slutten av april 1994 ble denne regjeringen erstattet av en koalisjonsregjering ledet av Japans liberaldemokratiske parti der Japans sosialistparti også ble med. I juni samme år ble en ny koalisjonsregjering dannet under en statsminister fra Japans sosialistparti, Tomiichi Murayama. Han ble den første statsminister fra sosialistpartiet og satt til januar 1996. 
Etter valgnederlag i 1996 ble partiet splittet. En fraksjon dannet  Det sosialdemokratiske parti, mens en annen gikk inn i det nydannede  Det demokratiske parti.
Norris Bowden

Robert Norris Bowden (født 13. august 1926 i Toronto, død 9. april 1991) var en canadisk kunstløper som deltok i de olympiske vinterleker 1952 i Oslo og 1956 i Cortina d'Ampezzo.
Dafoe vant en olympisk sølvmedalje i kunstløp under Vinter-OL 1956 i Cortina d'Ampezzo. Sammen med Frances Dafoe kom han på andreplass i parløp, bak Elisabeth Schwarz / Kurt Oppelt fra Østerrike.
Dafoe ble verdensmester i kunstløp to ganger, 1954 og 1955 begge i parløp sammen med Frances Dafoe.


== OL-medaljer ==
1956  Cortina d'Ampezzo -  Sølv i kunstløp, parløp  Canada


== VM-medaljer ==
VM 1954 –  Gull i kunstløp, parløp
VM 1955 –  Gull i kunstløp, parløp
VM 1953 –  Sølv i kunstløp, parløp
VM 1956 –  Sølv i kunstløp, parløp


== Eksterne lenker ==
(en) Norris Bowden – Olympedia 
(en) Norris Bowden – Sports-Reference (OL-resultater – arkivert) 
(en) Norris Bowden – Canada Sports Hall of Fame
Byggefelt

Byggefelt er et areal med boliger, planlagt under ett, med felles infrastruktur som veier og gater, gangveier, vann og kloakk. Et byggefelt er oftest godkjent av kommunale myndigheter som en sammenhengende reguleringsplan, etter plan- og bygningsloven. 
Bebyggelsen i et byggefelt er også planlagt under ett, men detaljutformingen er i ulik grad overlatt til den enkelte byggherre, som kan være den fremtidige beboeren selv (selvbygger), en byggmester, en entreprenør eller et boligbyggelag.
Barbara Wagner

Barbara Aileen Wagner (født 5. mai 1938 i Toronto) var en canadisk kunstløper som deltok i de olympiske vinterleker 1956 i Cortina d'Ampezzo og 1960 i Squaw Valley.
Wagner ble olympisk mester i kunstløp under Vinter-OL 1960 i Squaw Valley. Sammen med Robert Paul vant hun konkurransen i parløp, foran Marika Kilius / Hans-Jürgen Bäumler fra Tyskland og Nancy Ludington / Ronald Ludington fra USA.
Wagner ble verdensmester i kunstløp fire ganger på rad, 1957–1960, alle i parløp sammen med Robert Paul.


== OL-medaljer ==
1960  Squaw Valley -  Gull i kunstløp, parløp  Canada


== VM-medaljer ==
VM 1957 –  Gull i kunstløp, parløp
VM 1958 –  Gull i kunstløp, parløp
VM 1959 –  Gull i kunstløp, parløp
VM 1960 –  Gull i kunstløp, parløp


== Referanser ==


== Eksterne lenker ==
(en) Barbara Wagner – Olympedia 
(en) Barbara Wagner – Sports-Reference (OL-resultater – arkivert)
Robert Paul

Robert Paul (født 2. juni 1937 i Toronto) var en canadisk kunstløper som deltok i de olympiske vinterleker 1956 i Cortina d'Ampezzo og 1960 i Squaw Valley.
Paul ble olympisk mester i kunstløp under Vinter-OL 1960 i Squaw Valley. Sammen med Barbara Wagner vant han konkurransen i parløp, foran Marika Kilius / Hans-Jürgen Bäumler fra Tyskland og Nancy Ludington / Ronald Ludington fra USA.
Paul ble verdensmester i kunstløp fire ganger på rad, 1957–1960, alle i parløp sammen med Barbara Wagner.


== OL-medaljer ==
1960  Squaw Valley -  Gull i kunstløp, parløp  Canada


== VM-medaljer ==
VM 1957 –  Gull i kunstløp, parløp
VM 1958 –  Gull i kunstløp, parløp
VM 1959 –  Gull i kunstløp, parløp
VM 1960 –  Gull i kunstløp, parløp


== Referanser ==


== Eksterne lenker ==
(en) Robert Paul – Olympics.com 
(en) Robert Paul – Olympic.org 
(en) Robert Paul – Olympedia 
(en) Robert Paul – Sports-Reference (OL-resultater – arkivert) 
(en) Robert Paul – Canadian Olympic Committee
Theresa Weld

Theresa Weld Blanchard (født 21. august 1893 i Massachusetts, død 12. mars 1978 i Massachusetts) var en amerikansk kunstløper som deltok i de olympiske leker 1920 i Antwerpen, 1924 i Chamonix og 1928 i St. Moritz.
Weld vant en olympisk bronsemedalje i kunstløp under sommer-OL 1920 i Antwerpen. Hun kom på tredjeplass i single for damer, bak Magda Julin og Svea Noren fra Sverige.


== OL-medaljer ==
 1920  Antwerpen - Bronse i kunstløp, single kvinner  USA


== Referanser ==


== Eksterne lenker ==
(en) Theresa Weld – Olympics.com 
(en) Theresa Weld – Olympic.org 
(en) Theresa Weld – Olympedia 
(en) Theresa Weld – Sports-Reference (OL-resultater – arkivert)